
讘讘讗 诪爪讬注讗 诇讘 注"讘 - 驻讬专讜砖 砖讟讬讬谞讝诇抓

诪讚讘专讬 砖谞讬讛诐, 讙诐 转谞讗 拽诪讗 讜讙诐 专' 砖诪注讜谉 讛诪注讚讬驻讬诐 驻专讬拽讛, 谞诇诪讚 讻讬 讛讛转讞砖讘讜转 讘爪注专 讘注诇讬 讞讬讬诐 讛讜讗 诪爪讜讛 讚讗讜专讬讬转讗 [诪谉 讛转讜专讛]. 讜讗驻讬诇讜 专' 砖诪注讜谉 诇讗 拽讗诪专 [讗诪专] 砖爪专讬讱 讻转讜讘 诪讬讜讞讚 诇驻专讬拽讛, 讗诇讗 诪砖讜诐 讚诇讗 诪住讬讬诪讬 拽专讗讬 [砖讗讬谉 讛讻转讜讘讬诐 诪讘讜专专讬诐], 讗讘诇 讗讬诇讜 讛讬讜 诪住讬讬诪讬 拽专讗讬 [讛讻转讜讘讬诐 诪讘讜专专讬诐] 讚专砖讬谞谉 [讛讬讬谞讜 讚讜专砖讬诐] 拽诇 讜讞讜诪专, 诪砖讜诐 诪讗讬 [诪讛] 诪讛 讛讘住讬住 诇拽诇 讜讞讜诪专 讝讛? 诇讗讜 [讛讗诐 诇讗] 诪砖讜诐 爪注专 讘注诇讬 讞讬讬诐 讚专砖讬谞谉 [讚讜专砖讬诐 讗谞讜] 讗讜转讜?


 讜讚讜讞讬诐:  讚诇诪讗 [砖诪讗] 诪砖讜诐 讚讗讬讻讗 [砖讬砖] 讞住专讜谉 讻讬住 讘驻专讬拽讛. 讜讛讻讬 拽讗诪专 [讜讻讱 讗诪专], 讻讱 讬砖 诇讛讘讬谉 讗转 讛讚讘专: 讜诪讛 讟注讬谞讛 讚诇讬转 [砖讗讬谉] 讘讛 讞住专讜谉 讻讬住 鈥� 讞讬讬讘, 驻专讬拽讛 讚讗讬转 [砖讬砖] 讘讛 讞住专讜谉 讻讬住, 诇讗 讻诇 砖讻谉!


讜讚讜讞讬诐: 讜讻讬 讟注讬谞讛 讗讬谉 讘讛 讞住专讜谉 讻讬住? 诪讬 诇讗 注住拽讬谞谉 [讛讗诐 讗讬谉 讗谞讜 注讜住拽讬诐] 讗祝 讘诪拽专讛 讚讗讚讛讻讬 讜讛讻讬 讘讟讬诇 诪砖讜拽讬讛 [砖讘讬谉 讻讱 讜讘讬谉 讻讱 注讚 砖讬诪爪讗 诇讟注讜谉 讬转讘讟诇 诪砖讜拽讜] 讜诇讗 讬讛讬讛 诇讜 诇诪讬 诇诪讻讜专 讗转 住讞讜专转讜, 讗讬 谞诪讬 讗转讜 讙谞讘讬 讜砖拽诇讬 [讗讜 讙诐 讻谉 讬讘讜讗讜 讙谞讘讬诐 讜讬拽讞讜] 讻诇 诪讛 讚讗讬讻讗 讘讛讚讬讛 [砖讬砖 注诪讜], 讜谞诪爪讗 砖拽诇 讜讞讜诪专 讝讛 讗讬谉 讘讜 诪诪砖.


 讜诪讘讬讗讬诐 专讗讬讛 谞讜住驻转, 转讚注 砖爪注专 讘注诇讬 讞讬讬诐 讚讗讜专讬讬转讗 [诪谉 讛转讜专讛] 讛讜讗, 讚拽转谞讬 住讬驻讗 [砖砖谞讛 讘住讜驻讛] 砖诇 讛诪砖谞讛: 专' 讬讜住讬 讛讙诇讬诇讬 讗讜诪专: 讗诐 讛讬讛 注诇讬讜, 注诇 讛讞诪讜专, 讬转专 注诇 诪砖讗讜 讛专讗讜讬 诇讜 诇驻讬 讘专讬讗讜转 讙讜驻讜 鈥� 讗讬谉 讝拽讜拽 诇讜, 砖谞讗诪专 "专讜讘抓 转讞转 诪砖讗讜" (砖诪讜转 讻讙, 讛) 讜诪砖诪注 鈥� 诪砖讗讜讬 砖讬讻讜诇 诇注诪讜讚 讘讜. 诇讗讜 [讛讗诐 诇讗] 诪讻诇诇 讛讚讘专讬诐 讗转讛 诇诪讚 砖讛转谞讗 拽诪讗 住讘专 [讛专讗砖讜谉 住讘讜专] 讻讬 讗驻讬诇讜 讻讱 讝拽讜拽 诇讜 诇住讬讬注 讘驻专讬拽转讜? 诪讗讬 讟注诪讗 [诪讛 讟注诐] 讛讚讘专? 诇讗讜 [讛讗诐 诇讗] 诪砖讜诐 砖爪注专 讘注诇讬 讞讬讬诐 讚讗讜专讬讬转讗 [诪谉 讛转讜专讛] 讛讜讗?


 讜讚讜讞讬诐: 诪砖诐 讗讬谉 专讗讬讛,  讚诇诪讗 [砖诪讗] 讘驻讬专讜砖 讛讻转讜讘 "转讞转 诪砖讗讜" 驻诇讬讙讬 [讞诇讜拽讬诐 讛诐], 砖专' 讬讜住讬 住讘专: 讚专砖讬谞谉 [讚讜专砖讬诐 讗谞讜] "转讞转 诪砖讗讜", 讜讻讜讜谞转讜: 诪砖讗 讛专讗讜讬 诇讜 诪砖讗讜讬 砖讬讻讜诇 诇注诪讜讚 讘讜, 讜专讘谞谉 住讘专讬 [讜讞讻诪讬诐 住讘讜专讬诐]: 诇讗 讚专砖讬谞谉 [讗讬谉 讗谞讜 讚讜专砖讬诐] "转讞转 诪砖讗讜" 讘讗讜驻谉 讝讛.


 讜诇讛讬驻讱, 转讚注 砖爪注专 讘注诇讬 讞讬讬诐 诇讗讜 讚讗讜专讬讬转讗 [讗讬谞讜 诪谉 讛转讜专讛], 讚拽转谞讬 专讬砖讗 [砖砖谞讛 讘专讗砖讛] 砖诇 讛诪砖谞讛: 讛诇讱 讘注诇 讛讞诪讜专 讜讬砖讘 诇讜 讜讗诪专 诇讜 诇诪住讬讬注 讛讜讗讬诇 讜注诇讬讱 诪爪讜讛 诇驻专讜拽, 驻专讜拽 鈥� 驻讟讜专 诪诇驻专讜拽, 砖谞讗诪专 "注诪讜". 讜讗讬 住诇拽讗 讚注转讱 [讜讗诐 注讜诇讛 注诇 讚注转讱] 诇讜诪专 讻讬 爪注专 讘注诇讬 讞讬讬诐 讚讗讜专讬讬转讗 [诪谉 讛转讜专讛] 讛讜讗, 诪讛 诇讬 讗诐 讗讬转讬讛 诇诪专讬讛 讘讛讚讬讛 [讬砖谞讜 讘注诇讬讜 注诪讜], 讜诪讛 诇讬 讻讬 诇讬转讬讛 诇诪专讬讛 讘讛讚讬讛 [讗诐 讗讬谉 讘注诇讬讜 注诪讜]? 讛诇讗 爪注专讜 注诇 讘注诇讬 讞讬讬诐 讗讬谞讜 诪砖转谞讛 注诇 讬讚讬 讻讱!


 讜诪砖讬讘讬诐:  诇注讜诇诐 转驻专砖 讻讬 爪注专 讘注诇讬 讞讬讬诐 讚讗讜专讬讬转讗 [诪谉 讛转讜专讛] 讛讜讗, 讜讗讜诇诐 诪讬 住讘专转 [讛讗诐 住讘讜专 讗转讛] 砖诪讛 砖讗诪专讜 "驻讟讜专" 讻讜讜谞转讜 驻讟讜专 诇讙诪专讬? 讜讚诇诪讗 [讜砖诪讗] 讛讻讜讜谞讛 驻讟讜专 诇注砖讜转 讘讞谞诐, 讜讞讬讬讘 诇注砖讜转, 讗讘诇 诪讜转专 诇讜 诇讙讘讜转 诪诪谞讜 砖讻专. 讜讛讻讬 拽讗诪专 专讞诪谞讗 [讜讻讱 讗诪专讛 讛转讜专讛]: 讻讬 讗讬转讬讛 诇诪专讬讛 讘讛讚讬讛 [讻讗砖专 讬砖谞讜 讘注诇讬讜 注诪讜] 鈥� 注讘讚 讙讘讬讛 [注砖讛 注诪讜] 讘讞谞诐, 讜讻讬 诇讬转讬讛 诇诪专讬讛 讘讛讚讬讛 [讜讻讗砖专 讗讬谉 讘注诇讬讜 注诪讜] 鈥� 注讘讚 讙讘讬讛 [注砖讛 注诪讜] 讘砖讻专, 讜诇注讜诇诐 转讗诪专 讻讬 爪注专 讘注诇讬 讞讬讬诐 讚讗讜专讬讬转讗 [诪谉 讛转讜专讛].


(住讬诪谉 诇专讗讬讜转 讛讘讗讜转: 讘讛诪转, 讘讛诪转, 讗讜讛讘, 砖讜谞讗, 专讘爪谉).


讜诪爪讬注讬诐 注讜讚, 诇讬诪讗 诪住讬讬注 诇讬讛 [讛讗诐 谞讗诪专 砖谞住讬讬注 诇讜] 砖爪注专 讘注诇讬 讞讬讬诐 诪谉 讛转讜专讛, 诪诪讛 砖砖谞讬谞讜 讘讘专讬讬转讗: 讘讛诪转 讙讜讬 诪讟驻诇 讘讛 讻讘讛诪转 讬砖专讗诇 诇注谞讬谉 驻专讬拽讛. 讗讬 讗诪专转 讘砖诇诪讗 [谞谞讬讞 讗诐 讗讜诪专 讗转讛] 讻讬 爪注专 讘注诇讬 讞讬讬诐 讚讗讜专讬讬转讗 讛讜讗 鈥� 诪砖讜诐 讛讻讬 [讻讱] 诪讟驻诇 讘讛 讻讘讛诪转 讬砖专讗诇, 讗诇讗 讗讬 讗诪专转 [讗讜诪专 讗转讛] 讻讬 爪注专 讘注诇讬 讞讬讬诐 诇讗讜 讚讗讜专讬讬转讗 [诇讗 诪谉 讛转讜专讛] 讛讜讗, 讗诪讗讬 [诪讚讜注] 诪讟驻诇 讘讛 讻讘讛诪转 讬砖专讗诇? 讜诪砖讬讘讬诐: 讛转诐 [砖诐] 讗讬谞讜 注讜砖讛 讝讗转 诪砖讜诐 诪爪讜讛, 讗诇讗 诪砖讜诐 讗讬讘讛, 砖讻讚讬 砖诇讗 转讬讜讜爪专 讗讬讘讛 讘讬谉 讬讛讜讚讬诐 讜讙讜讬讬诐, 注讜讝专 讙诐 诇讙讜讬讬诐, 讗讘诇 诇讗 诪砖讜诐 讞讜讘转 讛诪爪讜讛.


 讜诪注讬专讬诐:  讛讻讬 谞诪讬 诪住转讘专讗 [讻讱 讙诐 讻谉 诪住转讘专] 诇驻专砖, 讚拽转谞讬 [砖砖谞讛 砖诐]: 讗诐 讛讬转讛 讛讘讛诪讛 讟注讜谞讛 讘讛 讬讬谉 谞住讱 (砖讛讜讗 讗讬住讜专 讛谞讗讛) 鈥� 讗讬谉 讝拽讜拽 诇讛 讜讗讬谞讜 爪专讬讱 诇注讝专讜. 讗讬 讗诪专转 讘砖诇诪讗 诇讗讜 讚讗讜专讬讬转讗 [谞谞讬讞 讗诐 讗讜诪专 讗转讛 砖爪注专 讘注诇讬 讞讬讬诐 诇讗 诪谉 讛转讜专讛] 讛讜讗 鈥� 诪砖讜诐 讛讻讬 [讻讱] 讗讬谉 讝拽讜拽 诇讛, 诇驻讬 砖讬砖 讻讗谉 爪讚 讗讬住讜专, 讗诇讗 讗讬 讗诪专转 讚讗讜专讬讬转讗 [讗诐 讗讜诪专 讗转讛 讻讬 诪谉 讛转讜专讛] 诪爪讜讜讛 注诇 爪注专 讘注诇讬 讞讬讬诐, 讗诪讗讬 [诪讚讜注] 讗诐 讻谉 讗讬谉 讝拽讜拽 诇讛? 讜诪砖讬讘讬诐: 讛讻讬 拽讗诪专 [讻讱 讗诪专]: 讜诇讛讟注讬谞讛 讬讬谉 谞住讱 鈥� 讗讬谉 讝拽讜拽 诇讛 讻讬 讗讬谉 讘讻讱 爪注专 讘注诇讬 讞讬讬诐, 讜讙诐 讗讬讘讛 讗讬谉 讻讗谉, 讻讬讜谉 砖讬讻讜诇 诇讜诪专 诇讙讜讬 砖讘讚讘专 砖诇 讗讬住讜专 讗讬谞讜 专砖讗讬 诇住讬讬注 诇讜.


 讜诪爪讬注讬诐 注讜讚: 转讗 砖诪注 [讘讜讗 讜砖诪注] 驻转专讜谉 诇讚讘专 诪诪讛 砖砖谞讬谞讜 讘诪拽讜诐 讗讞专: 讘讛诪转 讙讜讬 讜诪砖讗讜讬 砖诇 讬砖专讗诇 鈥� 注诇 讻讱 谞专诪讝 讘讻转讜讘 "讜讞讚诇转 诪注讝讜讘 诇讜" (砖诪讜转 讻讙, 讛) 讻诇讜诪专, 讬讻讜诇 讗转讛 砖诇讗 诇注讝讜专. 讜讗讬 讗诪专转 [讜讗诐 讗讜诪专 讗转讛] 砖爪注专 讘注诇讬 讞讬讬诐 讚讗讜专讬讬转讗 [诪谉 讛转讜专讛] 讛讜讗, 讗诪讗讬 [诪讚讜注] 讗诐 讻谉 讗转讛 谞讜转谉 诇讜 讗转 讛讗驻砖专讜转 砖诇 "讜讞讚诇转"? 讛诇讗 "注讝讘 转注讝讘" 诪讘注讬 诇讬讛 [爪专讬讚 讛讬讛 诇讜] 诇讜诪专! 讜诪砖讬讘讬诐: 诇注讜诇诐 转讗诪专 讻讬 爪注专 讘注诇讬 讞讬讬诐 讚讗讜专讬讬转讗 [诪谉 讛转讜专讛] 讛讜讗, 讜讗讜诇诐 讛转诐 [砖诐] 诪讚讜讘专 讘讟注讬谞讛, 砖讗讬谉 讘讛 爪讚 爪注专 讘注诇讬 讞讬讬诐.


 讜诪拽砖讬诐:  讗讬 讛讻讬 [讗诐 讻讱] 讗转讛 诪驻专砖, 讗讬诪讗 住讬驻讗 [讗诪讜专 讗转 住讜驻讛] 砖诇 讛讘专讬讬转讗, 砖砖谞讬谞讜: 讛讬转讛 讝讜 讘讛诪转 讬砖专讗诇 讜诪砖讗讜讬 讙讜讬 鈥� "注讝讘 转注讝讘". 讜讗讬 [讜讗诐] 讘讟注讬谞讛, 讗诪讗讬 [诪讚讜注] 讬砖 讘讻讱 "注讝讘 转注讝讘"? 讜诪砖讬讘讬诐: 诪爪讜讛 讛讬讗 砖诐 诪砖讜诐 爪注专讗 [爪注专] 讛讬砖专讗诇 砖讛讜讗 砖讜转祝 讘讚讘专.


 讜诪拽砖讬诐:  讗讬 讛讻讬 [讗诐 讻讱] 讗驻讬诇讜 专讬砖讗 谞诪讬 [讘转讞讬诇讛 讙诐 讻谉] 讬砖 诇注讝讜专 诪砖讜诐 爪注专讜 砖诇 讬砖专讗诇 砖讛讜讗 砖讜转祝 讘讚讘专! 讜诪砖讬讘讬诐: 专讬砖讗 [专讗砖讛] 砖诇 讛讘专讬讬转讗 诪讚讜讘专 讘讞诪专 讙讜讬, 住讬驻讗 [讛住讜祝] 讘讞诪专 讬砖专讗诇. 讜转讜讛讬诐: 诪讗讬 [诪讛] 驻住拽转, 诪讛 讞转讻转 诇讛讞诇讬讟 讻讬 讚讜讜拽讗 讘诪拽专讛 讛专讗砖讜谉 诪讚讜讘专 讘讙讜讬 讜讘住讜祝 讘讬砖专讗诇, 诪讛 讛讛讜讻讞讛 讘讚讘专? 讜诪砖讬讘讬诐: 住转诪讗 讚诪诇转讗 [住转诪讜 砖诇 讚讘专] 讗讬谞讬砖 讘转专 讞诪专讬讛 讗讝讬诇 [讗讚诐 讗讞专 讞诪讜专讜 讛讜讗 讛讜诇讱] 讜诇讻谉, 讗诐 讛讬转讛 讝讜 讘讛诪转 讙讜讬 鈥� 诪谉 讛住转诐 讙诐 讛讞诪专 讙讜讬 讛讜讗, 讜诇讛讬驻讱 讘讘讛诪转 讬砖专讗诇 讛讞诪专 诪谉 讛住转诐 讬砖专讗诇.


 注诇 讛讛住讘专 砖讘讘专讬讬转讗 讝讜 诪讚讜讘专 讘讟注讬谞讛 诪拽砖讬诐 诪爪讚 讗讞专: 讜讛讗 [讜讛专讬] "讜讞讚诇转" 讜"注讝讘 转注讝讘" 讘注谞讬谉 驻专讬拽讛 讛讜讗 讚讻转讬讘讬 [砖谞讗诪专讜]!


注诇 讻讱 讬砖 诇讛住讘讬专 讘讚专讱 讗讞专转, 讜诪砖讬讘讬诐 讗诪专 诇讬讛: 讛讗 诪谞讬 [讘专讬讬转讗 讝讜 讻砖讬讟转 诪讬 讛讬讗] 鈥� 讻砖讬讟转 专' 讬讜住讬 讛讙诇讬诇讬 讛讬讗, 砖讗诪专: 爪注专 讘注诇讬 讞讬讬诐 诇讗讜 讚讗讜专讬讬转讗 [诇讗 诪谉 讛转讜专讛] 讛讜讗, 讜讗讜诇诐 专讜讘 讛讞讻诪讬诐 讗讬谞诐 住讘讜专讬诐 讻谉.


 讜诪爪讬注讬诐 注讜讚: 转讗 砖诪注 [讘讜讗 讜砖诪注] 专讗讬讛 诇讚讘专 诪诪讛 砖砖谞讬谞讜 讘诪拽讜诐 讗讞专: 讗诐 讛讜讗 讘讗 诇驻谞讬 讗讚诐 砖讛讜讗 讗讜讛讘 砖诇讜 讜爪专讬讱 诇驻专讜拽 诪砖讗 诪讞诪讜专讜, 讜砖讜谞讗 砖讛讜讗 爪专讬讱 诇讟注讜谉 注讘讜专讜 诪砖讗 鈥� 诪爪讜讛 讘砖讜谞讗, 讻讚讬 诇讻讜祝 讗转 讬爪专讜 讜诇讛转讙讘专 注诇 讛砖谞讗讛. 讜讗讬 住诇拽讗 讚注转讱 [讜讗诐 注讜诇讛 注诇 讚注转讱] 诇讜诪专 砖爪注专 讘注诇讬 讞讬讬诐 讚讗讜专讬讬转讗 [诪谉 讛转讜专讛] 讛讜讗, 讛讗 [讝讛] 注讚讬祝 诇讬讛 [诇讜] 砖讬驻专讜拽, 砖讛专讬 讬砖 讘讻讱 讙诐 爪注专 讘注诇讬 讞讬讬诐? 讜讚讜讞讬诐: 讗驻讬诇讜 讛讻讬 [讻讱] 讛砖讬拽讜诇 砖讬砖 讘讻讱 讛讜讗 讻讚讬 诇讻讜祝 讗转 讬爪专讜 注讚讬祝 讗驻讬诇讜 诪爪注专 讘注诇讬 讞讬讬诐.


转讗 砖诪注 [讘讜讗 讜砖诪注]: 砖讜谞讗 砖讗诪专讜 讘转讜专讛 鈥� 讛讻讜讜谞讛 诇砖讜谞讗 讬砖专讗诇 讜诇讗 诇砖讜谞讗 讙讜讬, 讜诪注转讛, 讗讬 讗诪专转 [讗诐 讗讜诪专 讗转讛] 讻讬 爪注专 讘注诇讬 讞讬讬诐 讚讗讜专讬讬转讗 [诪谉 讛转讜专讛] 讛讜讗, 诪讛 诇讬 讗诐 讻谉 砖讜谞讗 讬砖专讗诇 讜诪讛 诇讬 砖讜谞讗 讙讜讬? 讛诇讗 爪专讬讱 诇讚讗讜讙 诇讘讛诪讛!


 讜诪砖讬讘讬诐:  诪讬 住讘专转 [讛讗诐 住讘讜专 讗转讛] 砖注诇 讛砖讜谞讗 讚拽专讗 拽讗讬 [砖讘讻转讜讘 讛讜讗 诪讜住讘], 诇讙讘讬 注爪诐 讛讞讬讜讘 诇驻专讜拽, 诇讗 讻讱, 注诇 砖讜谞讗 讚诪转谞讬转讬谉 拽讗讬 [砖诇 讛讘专讬讬转讗 讛讜讗 诪讜住讘] 砖讗诪专讜 砖诪爪讜讛 诇讛注讚讬祝 讟注讬谞讛 讘砖讜谞讗 注诇 驻专讬拽讛 讘讗讜讛讘, 诪讚讜讘专 讚讜讜拽讗 砖讛讜讗 诪讬砖专讗诇.


 讜诪爪讬注讬诐 注讜讚, 转讗 砖诪注 [讘讜讗 讜砖诪注]

Talmud 鈥� Bavli 鈥� The William Davidson digital edition of the Koren No茅 Talmud, with commentary by Rabbi Adin Steinsaltz Even-Israel (CC-BY-NC 4.0).

